Gigant gaseus

Un gigant gaseus (o pianeta giovian) a l'é definì come un gròss pianeta ch'a sia nen primariament rocos. Nojàutri i-j ciamoma parèj përchè i podoma vardé mach la part esterior ch'a l'é gaseusa o lìquida, combin ch'a-i sia da pensé che a l'interior a-i sia na nos sòlida.

Ant ël sistema solar i na conossoma 4: Gieuv, Saturn, Uran e Netun. A son motobin pì gròss che ij pianeta rocos e as treuvo tuti ant la banda tra 5 e 30 UA dal Sol. A diferensa ëd tuti j'àutri còrp dël sistema solar ij gigant gaseus a l'han ëd senture (le pì vistose a son cole ëd Saturn), e a l'han dcò un gran nùmer ëd lun-e.

Ij pianeta extra-solar che j'astrònom a l'han dëscurvì a smijërìa ch'a sio tuti ëd gigant gaseus, ma podoma pa esse sicur, përchè as conòss la massa ma nen la composission.

Categorìa:Astronomìa